CELEX: E2010P0014
Language: mt
Date: 2010-09-02 00:00:00
Title: Azzjoni mressqa fit- 2 ta' Settembru 2010 minn Aleris Konkurrenten.no AS kontra l-Awtorità tas-Sorveljanza tal-EFTA (Każ E-14/10)

25.11.2010   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 320/22
            
         Azzjoni mressqa fit-2 ta' Settembru 2010 minn Aleris Konkurrenten.no AS kontra l-Awtorità tas-Sorveljanza tal-EFTA
   (Każ E-14/10)
   2010/C 320/11
   Azzjoni kontra l-Awtorità ta' Sorveljanza tal-EFTA tressqet quddiem il-Qorti tal-EFTA fit-2 ta' Settembru 2010 minn Konkurrenten.no AS, irrappreżentata minn Jon Midthjell, Advokatfirmaet Midthjell AS, Grev Wedels plass 5, 0151 Oslo, NORWAY.
   Ir-rikorrent jitlob lill-Qorti tal-EFTA:
   
               (1)
            
            
               Tħassar id-Deċiżjoni Nru 254/10/COL tal-Awtorità ta' Sorveljanza tal-EFTA tal-21 ta' Ġunju 2010 (AS Oslo Sporveier u AS Sporveisbussene).
            
         
               (2)
            
            
               Tordna lill-Awtorità ta' Sorveljanza tal-EFTA sabiex tħallas l-ispejjeż.
            
         
      Sfond legali u fattwali u eċċezzjonijiet legali miġjuba bħala sostenn:
   
   
               —
            
            
               Ir-Rikorrent, Konkurrenten.no AS, hu proprjetà privata li topera fis-suq tal-karozzi tal-linja ekspress tan-Norveġja.
            
         
               —
            
            
               Fil-11 ta' Awwissu 2006, ir-Rikorrent ressaq ilment lill-Awtorità ta' Sorveljanza tal-EFTA fejn allega li l-Belt ta' Oslo tat għajnuna lil AS Oslo Sporveier (issa: Ruter AS) u s-sussidjarja tagħha, AS Sporveisbussene (issa: Unibuss AS), bi ksur tal-Artikolu 61 tal-Ftehim taż-ŻEE.
            
         
               —
            
            
               Bid-deċiżjoni kkuntestata, l-Awtorità ta' Sorveljanza tal-EFTA għalqet il-każ. Hi kkunsidrat li l-għajnuna mill-istat kienet ingħatat kontra l-Artikoli 61(1) u 49 tal-Ftehim taż-ŻEE u r-Regolament (KE) Nru 1370/2007. Hi kkunsidrat ukoll li l-għajnuna kienet għajnuna eżistenti skont l-Artikolu 1(b)(i) u (v) tal-Parti II tal-Protokoll 3 tal-Ftehim tas-Sorveljanza u l-Qorti, u li kienet intemmet fl-2008. Hi kkonkludiet li ma kienx hemm bżonn ta' aktar azzjoni.
            
         
               —
            
            
               Ir-Rikorrent isostni li l-Awtorità ta' Sorveljanza tal-EFTA:
               
                           —
                        
                        
                           żbaljat meta kkunsidrat l-għajnuna ta' bejn l-2000 u l-2008 bħala għajnuna eżistenti, peress li fl-aħħar tal-1999 kienet inħarġet liċenzja ġdida għall-operazzjoni tat-trasport lokali tal-karozzi tal-linja fil-Belt ta' Oslo, u kisret id-dover tagħha li tiftaħ proċedura ta' investigazzjoni formali;
                        
                     
                           —
                        
                        
                           żbaljat meta kkunsidrat l-għajnuna ta' bejn l-1997 u l-2000 bħala għajnuna eżistenti meta wieħed jikkunsidra l-liberalizzazzjoni tas-suq tat-trasport tal-karozzi tal-linja, u naqset mid-dover tagħha li tiftaħ proċedura ta' investigazzjoni formali; u
                        
                     
                           —
                        
                        
                           naqset milli tiddikjara b'mod suffiċjenti r-raġunijiet għad-deċiżjoni tagħha.